Jerzy Buzek
Store norske leksikon,Historie,Verdens historie og samtidshistorie,Europa,Polens historie,Polens samtidshistorie
Jerzy Buzek er en polsk politiker, tidligere for Solidaritets valgaksjon, siden 2002 for Borgerplattformen. Han var Polens statsminister mellom 1997 og 2001. Han deltok i forhandlingene om polsk medlemskap i EU og har siden 2004 vært representant i Europaparlamentet.
Buzek er utdannet kjemiingeniør. Han var professor ved universitetet i Gliwice i perioden 1963—1997. Fra 1980 var han medlem av Solidaritet med en rekke tillitsverv i bevegelsen. Han satt som medlem av parlamentet Sejm mellom 1997 og 2001 for det konservative partiet Solidaritets valgaksjon (AWS).Som statsminister var Buzek med på å føre Polen inn i NATO i 1999. Han var også med på forhandlingene som førte til polsk medlemskap i EU 1. mai 2004.Jerzy Buzek ble i juni 2004 valgt inn i Europaparlamentet, og gjenvalgt i juli 2009, juli 2014 og juli 2019. Han var forsamlingens president fra juli 2009 til januar 2012 og ble med dette den første presidenten fra de nye EU-landene i øst. Les mer i Store norske leksikon Polens historie etter 1989 Polen